Ing lelampahaning sejarah bibar dipunpanggihaken giok kawéntar minangka asesoris lan perhiasan nalika èwunan taun kepengker déning peradapan manungsa. Giok ugi dipunagungaken minangka watu penylamet ugi watu kasarasan déning suku-suku bangsa ing Asia Wétan lan ing bawana Afrika ugi Amerika kalebet suku Maya lan Inca. Ing donyaning medis ugi giok dipunpitadosi saged nginggilaken kasarasan ingkang ugi sampun kaginakaken ing peradapan manungsa. Pérangan punika kathah dipuncathet ing buku keséhatan kuno lan dipunakoni minangka salah satunggaling sumber ènergi alam. Kejawi punika watu giok saged nginggilaken sirkulasi getih, anti penuaan énggal, nambah kekebalaning awak sarta ngicalaken kesel [2]. Watu giok ugi kathah dipunginakaken nalika terapi pijet ceragem. Kejawi punika ing pamadosan nedahaken bilih watu giok punika ngandhut kathah èlemen ingkang wigatos kadosta kalsium, potasium, wesi lan magnesium.